AMA ไตรมาส 1 พลิกกำไร 80 ล้าน รับรายได้ขนส่งเรือพุ่ง
AMA เปิดงบไตรมาส 1/66 พลิกกำไร 80 ล้านบาท จากปีก่อนขาดทุน 0.48 ล้านบาท รับรายได้ขนส่งเรือพุ่ง หลังค่าระวางเรืออยู่ในระดับสูง หนุนรายได้บริการขนส่งสินค้าเพิ่ม
AMA ไตรมาส 1/66 พลิกกำไร 80 ล้าน รับรายได้ขนส่งเรือพุ่ง หนุนรายได้บริการขนส่งสินค้าเพิ่ม
10 พ.ค. 2566

บริษัท อาม่า มารีน จำกัด (มหาชน) หรือ AMA รายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

โดยในไตรมาส 1/66 บริษัทและบริษัทย่อยมีรายได้จากการให้บริการขนส่งสินค้า จำนวน 754.31 ล้านบาท เพิ่มขึ้น 153.67 ล้านบาท หรือร้อยละ 25.58 จากช่วงเดียวกันของปีก่อนหน้า โดยสัดส่วนรายได้จากการให้บริการขนส่งสินค้าทางเรือของบริษัท และการให้บริการ ขนส่งสินค้าทางรถของบริษัทย่อย คิดเป็นร้อยละ 56.21 และร้อยละ 43.79 ตามลำดับ
ทั้งนี้ธุรกิจการขนส่งสินค้าทางเรือในไตรมาส 1/66 มีรายได้ 423.98 ล้านบาท เพิ่มขึ้น 141.72 ล้านบาท หรือร้อยละ 50.21 จากช่วงเวลาเดียวกันของปีก่อนหน้า เนื่องจากอัตราค่าระวางสูงขึ้น รวมทั้งกลุ่มธุรกิจการขนส่งสินค้าทางรถ มีรายได้ 330.33 ล้านบาท เพิ่มขึ้น 11.95 ล้านบาท หรือร้อยละ 3.75